|  |  |
| --- | --- |
| **Leverancetitel** | Analyse af rammer for dataøkosystem for forsyningsområdet. |
| **Leverancenummer** | 1 |
| **Tovholder (ansvarlig aktør)** | KDS |
| **Ansvarligt arbejdsspor** | Arbejdsspor vedr. dataøkosystem og sektorkobling |
| **FFD-målsætning(er)** | 1 |
| **Afsluttes** | Q1 2025 |
| **Godkender** | FFD |

#### Beskrivelse

En helhedsorienteret og fælles tilgang til udviklingen af fremtidigt dataøkosystem for forsyningssektoren, forudsætter en fælles forståelse af, hvad et dataøkosystem er. Dette vil understøtte en fælles forståelse af, hvad der arbejdes hen i mod og dermed modne drøftelserne af den mulige fremtidige arkitektur og de tilknyttede forudsætninger og konsekvenser for fx arbejdet med standardisering. Formålet med denne leverance er derfor at identificere de relevante koncepter dataøkosystemer, herunder belyse forudsætninger for implementering, samt fordele og ulemper.

Leverancen skal bidrage til en fælles forståelse af de overordnede typer af dataøkosystemer og skabe en konkret forståelse af, hvordan et dataøkosystem kan fungere. Leverancen vil indeholde en beskrivelse af de overordnede typer af dataøkosystemer, herunder deres primære komponenter og interaktioner. Ved at levere disse beskrivelser, bidrager denne leverance til en fælles tilgang og fremmer drøftelserne af, hvordan vi bedst kan skabe et effektivt dataøkosystem for forsyningssektoren.

Leverancen indebærer en identifikation af overordnede typer for dataøkosystemer, hvor de forskellige varianter illustreres, herunder krav til datainfrastruktur og involverede aktører. Inspiration vil blive hentet fra Rambøll-rapporten ”lettere adgang til forbrugsdata for fjernvarme og vand”, som skitserer fire koncepter for dataøkosystemer, samt fra sundhedsdataområdet, hvor der er præsenteret en vision for et dataøkosystem.

#### Opgaver

* Identifikation af overordnede typer af dataøkosystemer
* Opstilling af koncepterne i samlet model, der illustrerer de væsentligste forskelle
* Udarbejdelse af one-pager for de enkelte typer, herunder
  + Beskrivelse af datakilder og dataflow
  + Interaktion mellem aktører, herunder governance
  + Infrastruktur og teknologiske komponenter
  + Væsentligste forudsætninger samt fordele og ulemper

#### Afhængigheder

Skal afstemmes med arbejdssporet for det internationale/EU for at sikre synergi med udviklingen af EU-data spaces